21.02.2020
Жәабранмза 2 рзы Аԥсны Аҳәынҭқарра Ахада инапынҵақәа назыгӡо Валери Бганба Аҩада-Уаҧстәыла Ареспублика – Аланиа Ахада Виачеслав Битаров имшира идиныҳәалеит.
Адныҳәалараҟны иҳәоуп:
«Ҳаҭыр зқәу Виачеслав Зелимхан-иҧа!
Гәык-псыкала ишәыдысныҳәалоит Шәымшира.
Шәара шәдыррақәеи, ишәҟазшьоу ахамеигӡареи ирыбзоураны Аҩадатәи Уаҧстәыла аизҳазыҕьара, аҽеиҭакра иаҿуп, гәрагарала асоциалтә-економикатә ҿиара амҩа иануп.
Агәра згоит Шәара шәзанааҭтә ҟазшьақәеи аҳәынҭқарратә усураҟны ишәымоу аҧышәа дуи аҧхьаҟагьы Аҩада-Уаҧстәыла Ареспублика – Аланиа ажәлар рыҿиара ишазкхо.
Абри аныҳәамш аҽны, ҳаҭыр зқәу Виачеслав Зелимхан-иҧа, ишәзеиҕьасшьоит агәабзиара, аҭынчра, аизҳазыҕьара, шәыгәҭакқәа рынагӡара».